Վահագն Ստեփանյան

Վահագն Ստեփանյան, (հուլիսի 10, 1985(1985-07-10), Երևան, Հայկական ԽՍՀ, ԽՍՀՄ), երաժշտական պրոդյուսեր, գործիքավորող, երգահան, կոմպոզիտոր և ստեղնահար, Գրեմմիի քվեարկող անդամ։ Աշխատել է մի շարք նշանավոր երաժիշտների հետ, ներգրավվել է 30-ից ավելի ալբոլմերի ստեղծման մեջ որպես երաժշտական գործիքավորող, երգահան կամ ստեղնահար։ 2015 թ․ թողարկվել է իր առաջին ձանասկավառակը՝ Moonlight-ը։ Հեղինակել է երաժշտություն 10-ից ավելի ֆիլմերի համար։  


== Կրթություն ==
Վահագն Ստեփանյանը ծնվել է Երևանում։ Նրա երաժշտական ուղին սկսվել է ութ տարեկան հասակից, երբ ընդունվեց երաժշտական դպրոց` դաշնամուրի դասական բաժին։ Ավարտելով Երևանի Չայկովսկու անվան ավագ դպրոցը՝ ընդունվում է Երևանի Կոմիտասի անվան պետական կոնսերվատորիա, որտեղ ստանում է դասական երաժշտության բակալավրի աստիճան։ Կոնսերվատորիան ավարտելուց հետո սկսում է ստեղծագործել և գործիքավորել թե՛ ֆիլմերի երաժշտություն, թե՛ այլ երաժշտություններ տարբերի երգիչների ու երգչուհիների համար։


== Գործունեություն ==
Որպես երաժշտական պրոդյուսեր, գործիքավորող, երգահան, կոմպոզիտոր և/կամ ստեղնահար՝ մասնակցել է ավելի քան 200 նախագծերի և աշխատել երաժիշտների հետ ավելի քան 30 երկրներից, ներառյալ Daft Punk- ի "Get Lucky", բաս գիթարիստ Նաթան Իսթի, Էրիկ Մարիենթալի, Էրիկ Մուրի, Հենրիկ Լինդերի, Մելվին Լի Դեյվիսի, Մարկ Լեթիերիի, Իդա Նիլսենի, Փերսի Բեդիի, Ֆեոդոր Դոսումովի և շատ ուրիշների հետ։ 
Նա նաև համագործակցում է համաշխարհային կարգի ձայնային ռեժիսորների հետ, ինչպիսիք են Էվրեն Գյոքնարը (Capitol Studios), Լու Դիազը, Լյուք Պիմենտելը և Ռենդի Մերիլը (Sterling Sound):
2017 թ․ Waves Audio-ի պատվերով ստեղծեց պրեսեթներ սիրված ‘Renaissance’ փլագինի, ներառյալ RVerb-ի (REQ2; REQ4; REQ6), Clavinet-ի և Electric 200 Piano-ի համար։
2017 թ․ գործիքային դեմոներով և ներկայացումներով հանդես է եկել NAMM Show-ում մի շարք նշանավոր պրոդյուսերների, երաժիշտների հետ, ինչպիսիք են Էնդրյու Շեպսը, Infected Mushrooms-ը, Էդդի Կրամմերը, Գրեգ Վելլսը, Լու Դիազը, Մենի Մարոքինը, Թոնի Մազերատին և Շոն Մարտինը և ուրիշներ։ NAMM շոուների ընթացքում Ստեփանյանը ներկայացումներով է հանդես եկել GruvGear-ի, Soundbrenner-ի, UVI-ի, Waves Audio-ի, 64Audio-ի համար և նվագել NAMM Nissan Grand Plaza բեմում։


=== Ալբոմներ ===
Ստեփանյանը ներգրավվել է տարբեր նշանավոր երաժիշտների 30-ից ավելի ալբոլմերի ստեղծման մեջ՝ որպես երաժշտական գործիքավորող, երգահան կամ ստեղնահար։ 
2013 թ․ գործիքավորել է առաջին բազմաէթնիկ/բազմամշակութային երաժշտության ձանյագրությունների առաջին հավաքածուի՝ The Ethnos Project Volume One-ի ստեղծմանը ։ Ալբոմի առաջին մասը թողարկվել է անգլերենով, տագալերենով, մանդարինով, սուահիլիով, պարսկերենով, ճապոներենով, իսպաներենով, կորեերենով և էստոներենով։ Ethnos Project-ը ձայնագրվել է 4 տարբեր երկրներում (Հայաստան, Վենեսուելա, Էստոնիա և Միացյալ Նահանգներ)։ 2014 թ․ ալբոմին անդրադարձ է կատարվել Worship Leader ամսագիրը։
2015 թ․ թողարկել է իր առաջին ձայնասկավառակը՝ Moonlight-ը։  
2020 թ․ համագործակցել է երգիչ, երգահան և պրոդյուսեր Փերսի Բեդիի հետ` կատարելով ստեղնաշարային գործիքների գործիքավորումը նրա “Whole World” երգի համար։


=== Ֆիլմի երաժշտություն ===
Հեղինակել է երաժշտություն և հնչունային ձևավորում 10-ից ավելի ֆիլմերի համար․

Արարատի հայացքը (ամբողջական ֆիլմի երաժշտություն և հնչունային ձևավորում)
Թումանյան - ֆիլմի թրեյլեր (ողջ երաժշտությունն և հնչունային ձևավորում)
Փ/Ֆ Թումանյան․ և կամք, և սիրտ, և միտք (երաժշտություն և հնչունային ձևավորում)
Փ/Ֆ «Չարենց» (երաժշտություն)
«Իմ խիղճն իմ նկարներն են․ Մինաս Ավետիսյան» (երաժշտություն)
«Տիեզերք տիեզերքում․ Վիկտոր Համբարձումյան»  (երաժշտություն)
«Օ, Զանգեզուր, օ, Կյորես... Ակսել Բակունց» (երաժշտություն)
«Խարույկ սառույցի վրա. Պարույր Սևակ» (երաժշտություն)
«Վահան Տերյան. վիհի եզերքին» (երաժշտություն)
Փ/Ֆ Արշիլ Գորկի (երաժշտություն)
Փ/Ֆ Վիլիամ Սարոյան (երաժշտություն)
Փ/Ֆ Սայաթ-Նովա (երաժշտություն)
Փ/Ֆ Ալեքսանդր Թամանյան (երաժշտություն)


== Ծանոթագրություններ ==


== Արտաքին հղումներ ==
Վահագն Ստեփանյանը Apple Music-ում
Klotz Artists